hotchpotch/miracl-hf-unified huggingface dataset:
वंश (जीवविज्ञान)
वंश () जीववैज्ञानिक वर्गीकरण में जीवों के वर्गीकरण की एक श्रेणी होती है। एक वंश में एक-दूसरे से समानताएँ रखने वाले कई सारे जीवों की जातियाँ आती हैं। ध्यान दें कि वंश वर्गीकरण के लिए मानकों को सख्ती से संहिताबद्ध नहीं किया गया है और इसलिए अलग अलग वर्गीकरण कर्ता वंशानुसार विभिन्न वर्गीकरण प्रस्तुत करते हैं।
जीववैज्ञानिक वंशों के नाम अधिकतर लैटिन भाषा में होते हैं क्योंकि जीववैज्ञानिक वर्गीकरण की प्रथा १७वीं और १८वीं सदियों में यूरोप में शुरू हुई थी और उस समय वहाँ लैटिन ज्ञान की भाषा मानी जाती थी। यह रिवायत अभी तक चलती आई है। आधुनिक काल में इस्तेमाल होने वाली वर्गीकरण व्यवस्था १८वीं शताब्दी में कार्ल लीनियस नामक स्वीडी वैज्ञानिक ने की थी।
सिद्धि
'सिद्धि' का शाब्दिक अर्थ है - 'पूर्णता', 'प्राप्ति', 'सफलता' आदि। यह शब्द महाभारत में मिलता है। पंचतंत्र में कोई असामान्य कौशल या क्षमता अर्जित करने को 'सिद्धि' कहा गया है। मनुस्मृति में इसका प्रयोग 'ऋण चुकता करने' के अर्थ में हुआ है।
सांख्यकारिका तथा तत्व समास में, अर्थात तांत्रिक बौद्ध सम्प्रदाय में इसका विशिष्ट अर्थ है - चमत्कारिक साधनों द्वारा 'अलौकिक शक्तियों का अर्जन' ; जैसे - दिव्यदृष्टि, उड़ना, एक ही समय में दो स्थानों पर उपस्थित होना, अपना आकार परमाणु की तरह छोटा कर लेना, पूर्व जन्म की घटनाओं की स्मृति प्राप्त कर लेना, आदि। माध्वाचार्य के सर्वदर्शनसंग्रह में भी 'सिद्धि' इसी अर्थ में प्रयुक्त हुआ है।
पतंजलि के योगसूत्र में कहा गया है-
हिन्दू धर्म में मान्य आठ सिद्धियाँ हैं- 1.) अणिमा- जिससे साधक किसी को दिखाई नहीं पड़ता और कठिन से कठिन पदार्थ में प्रवेश कर जाता है। 2.) महिमा- जिसमें योगी अपने को बहुत बड़ा बना देता है। 3.) गरिमा- जिससे साधक अपने को चाहे जितना भारी बना लेता है। 4.) लघिमा- जिससे जितना चाहे उतना हल्का बन जाता है। 5.) प्राप्ति- जिससे इच्छित पदार्थ की प्राप्ति होती है। 6.) प्राकाम्य- जिससे इच्छा करने पर वह पृथ्वी में समा सकता है, आकाश में उड़ सकता है। 7.) ईशित्व- जिससे सब पर शासन का सामर्थ्य हो जाता है। 8.) वशित्व- जिससे दूसरों को वश में किया जाता है।
भगवत पुराण में भगवान कृष्ण ने दस गौण सिद्धियाँ का वर्णन किया है-
गुरमीत राम रहीम सिंह
गुरमीत राम रहीम सिंह इन्साँ हरियाणा के सिरसा में स्थित संस्था डेरा सच्चा सौदा का प्रमुख था। डेरा सच्चा सौदा की स्थापना १९६८ में शाह मस्ताना जी द्वारा की गई थी। गुरमीत इस संस्था के तीसरे प्रमुख थे। इनके कार्यकाल में डेरा का अभूतपूर्व प्रचार प्रसार हुआ और इनके अनुयायियों की संख्या में कई गुना वृद्धि हुई। गुरमीत राम रहीम सिंह के नेतृत्व में डेरा सच्चा सौदा में कई सकारात्मक कार्य किये गए, नए नए प्रयोग किए गए, वहीं वे हमेशा विवादों में भी बने रहे। विवादों की परिणति 25 अगस्त 2017 को एक यौन शोषण मामले में अदालत द्वारा इन्हें दोषी करार दिए जाने के रूप में हुई। इस मामले में राम रहीम को 20 साल के सश्रम कारावास व 65 लाख रूपये जुर्माने की सजा हुई। और राम रहीम को पत्रकार राम चन्द्र छत्रपति हत्या काँड में 11 जनवरी 2019 को दोषी करार दिया गया व दिनांक 17 जनवरी 2019 को सीबीआई की विशेष आदालत ने उम्र कैद की सजा सुनाई है।
गुरमीत राम रहीम सिंह सिद्धू मूल के पंजाबी जाट है। स्वयं गुरमीत राम रहीम सिंह के अनुसार उसका जन्म १५ अगस्त १९६७ को माता नसीब कौर और पिता मघर सिंह के यहाँ गुरूसर मोदिया गांव में हुआ था। यह परिवार डेरा सच्चा सौदा का भक्त था।
डेरा के द्वितीय प्रमुख शाह सतनाम जी ने गुरमीत सिंह को अपना उत्तराधिकारी घोषित किया। सिरसा के डेरा सच्चा सौदा की कमान राम रहीम ने 90 के दशक में संभाली थी। गद्दी संभालने के बाद वे भी परंपरानुसार सत्संग, प्रवचन आदि देने लगे। इनके नेतृत्व में डेरे के भक्तों की संख्या में काफी वृद्धि हुई। आमतौर पर व्यक्तिगत आध्यात्म पर केंद्रित इस संस्था को इन्होंने सामाजिक रूप से सक्रिय बनाया। इनके द्वारा कई प्रकार के सकारात्मक सामजिक कार्य किए गए, यथा:
राम रहीम का पहला म्यूजिक ऐल्बम 'हाइवे लव चार्जर' नाम से 2014 में आया था। गुरमीत राम रहीम सिंह ने 2015 में फिल्मों में प्रवेश किया था। 5 फिल्मों का भी निर्माण किया।25 अगस्त 2017 को पंचकूला की विशेष सीबीआई (केन्द्रीय अन्वेषण ब्यूरो) अदालत ने डेरा प्रमुख गुरमीत राम रहीम रेप(बलात्कार) केस में दोषी करार दिया। जिसकी वजह से पँचकुला और सिरसा मेँ दंगे हुए और प्रशासन की कारवाई से सरकारी आकड़ोँ के अनुसार 38 मौत हुई। सजा पर फैसला 28 अगस्त 2017 को आया। जिसमें न्यायालय ने उन्हें 20 साल जेल व 30 लाख रुपए जुर्माने की सजा सुनाई। सीबीआई की विशेष अदालत ने डेरा सच्चा सौदा के प्रमुख गुरमीत राम रहीम सिंह को उनके खिलाफ दो बलात्कार के मामलों में 20 साल की जेल की सजा दी
7 फरवरी 2022 को गुरमीत राम रहीमको 21 दि की फरलो मिली। इस फरलो के सियासी मायने भी निकाले जा रहे हैं।
श्वा
भाषाविज्ञान और स्वानिकी में श्वा (अंग्रेजी: "schwa") मध्य-केंद्रीय स्वर वर्ण को कहते हैं। इस वर्ण को देवनागरी में 'अ' लिखा जाता है और अन्तर्राष्ट्रीय ध्वन्यात्मक वर्णमाला में इसे के चिह्न से दर्शाया जाता है।
देवनागरी के व्यंजनों में सामान्यतः एक निहित श्वा ('अ') की ध्वनि मानी जाती है। उदाहरणतः अन्तर्राष्ट्रीय ध्वन्यात्मक वर्णमाला के अनुसार 'क' को [kə] पढ़ा जाता है, न कि केवल [k]। यदि किसी व्यंजन से यह श्वा की धवनी हटानी हो तो हलन्त्‌ के चिह्न ('्') का प्रयोग किया जाता है, अथवा श्वा-रहित अक्षर के अर्ध रूप का प्रयोग किया जाता है, जैसे की 'क्या' शब्द में 'क्' वर्ण के अर्ध रूप का उपयोग होता है व इस में यह वर्ण श्वा-रहित है।
हिंदी और बहुत सी अन्य आधुनिक हिन्द-आर्य भाषाओँ में कईं स्थानों में देवनागरी के व्यंजनों के निहित श्वा का विलोपन अनिवार्य है। यद्यपि देवनागरी लिपि में अक्षरों और ध्वनियों का अन्य लिपियों की तुलना में बहुत घनिष्ठ संंबन्ध है, परन्तु कई हिंद-आर्य भाषाएँ कुछ इस प्रकार विकसित हुईं हैं कि कई स्थानों में बिना हलन्त का प्रयोग करे ही हलन्त लागू होता है। यह "श्वा विलोपन नियम" (अंग्रेजी: "schwa deletion rule") सही उच्चारण के लिए आवश्यक है और बिना इसे करे या तो बोलने वाले को समझने में कठिनाई होती है या उसके बोलने का स्वर विचित्र लगता है।
व्युत्पत्तिशास्त्र के नज़रिए से 'श्वा' शब्द मूलतः प्राचीन इब्रानी भाषा के 'शेवा' (इब्रानी: שְׁוָא) शब्द से उत्पन्न हुआ है। ध्यान रहे कि यद्यपि 'श्वा' का रूप संस्कृत के शब्द 'श्वास' से मिलता-जुलता है, इन दो शब्दों का वास्तव में कोई भी सम्बन्ध नहीं है।
लहजा (भाषाविज्ञान)
भाषाविज्ञान में लहजा () बोलचाल में उच्चारण के उस तरीक़े को कहते हैं जिसका किसी व्यक्ति, स्थान, समुदाय या देश से विशेष सम्बन्ध हो। उदहारण के तौर पर कुछ दक्षिण-पूर्वी हिंदी क्षेत्र के ग्रामीण स्थानों में लोग 'श' की जगह पर 'स' बोलते हैं, जिसकी वजह से वह 'शहर' और 'अशोक' की जगह 'सहर' और 'असोक' बोलतें हैं - इसे उस क्षेत्र का देहाती लहजा कहा जा सकता है। व्यक्तिगत स्तर पर तुतलाने को भी एक बोलने का लहजा कहा जा सकता है।
समाज निर्माण
समाज निर्माण एक ऐसी व्यवस्था है जिसे बनाने के लिये किसी भी देश या सभ्यता को हजारों वर्ष लग जाते हैं। सामाजिक प्रणाली व उसके कार्य की रुपरेखा का संचालन इस बात पर निर्भर करता है कि उस सभ्यता का जन्म किन व कैसी परिस्थितियों में हुआ है। एक अच्छे व सुदृढ़ समाज निर्माण के लिये यह आवश्यक है कि समाज में रहने वाले प्रत्येक वर्ग व समुदाऐ के हितों को ध्यान में रखते हुऐ ही इसकी रुपरेखा व कार्य प्रणाली का संचालन किया जाऐ। जिसका ज्वलन्त उदाहरण भारतवर्ष का समाज निर्माण है जिसे बनाने के लिये हजारों ॠषि-मुनियों, बुद्दिजीवियों व अन्य गणमान्य व्यक्तियों ने अपने सम्पूर्ण ज्ञान का अनुचित प्रयोग करते हुऐ एक ऐसे परिपक्व भारतीय समाज का निर्माण किया जिसे आज पूरा संसार आदरणीय दृष्टि से देखता है।
आद्योद्भिद
आद्योद्भिद (प्रोटोफ़ाइटा) ऐसे एककोशिकीय या बहुकोशीय जीव हैं जो पौधों की तरह अपना भोजन तरल रूप में ही ग्रहण करते हैं। इनको देखने से अनुमान किया जा सकता है कि वानस्पतिक सृष्टि का आदि रूप कैसा रहा होगा। कुछ सामान्य शैवाल (ऐल्गी) भी इसी वर्ग में आते हैं। शैवाल और एककोशिकी प्रजीव (प्रोटोज़ोआ) दोनों एक साथ एक-कोशजीव (प्रोटिस्टा) वर्ग में रखे जाते हैं। ये संपूर्ण जीवनसृष्टि के आदिरूप माने जाते हें। एक कोशिनों के कई वर्ग हैं, कुछ ऐसे हैं जो तरल रूप से भोजन लेते हैं, कुछ ऐसे हैं जो प्राणियों की तरह ठोस रूप में तथा कुछ ऐसे भी होते हैं जो दोनों प्रकार से भोजन प्राप्त कर सकते हैं। अंतिम रूपवाले जीव विचारक के सुविधानुसार पौधों या जंतुओं दोनों में से किसी भी श्रेणी में रखे जा सकते हैं। अभी तक इनकी कोई भी परिदृढ परिभाषा संभव नहीं हो पाई है।
आद्याद्भिद वर्ग में प्रकाश संश्लेषण (फ़ोटोसिंथेसिस) क्रिया होती है। यह क्रिया इन पौधों में पर्णहरिम ओर कभी कभी अन्य रंगों की सहायता से होती है। इस क्रिया में कार्बन डाइ-आक्साइड और पानी से धूप की उपस्थिति में जटिल कारबनिक यौगिक (जैसे स्टार्च, वसा इत्यादि) बनते हैं। आद्योद्भिद के वर्ग अपने-अपने रंगों के आधार पर पहचाने जा सकते हैं। एककोशिक आद्योद्भिद चर (गतिशील, मोटिल) होते हैं तथा इनके पक्ष्म होते हैं। पक्ष्मों की संख्या ओर उनका विन्यास प्रत्येक वर्ग के लिए निश्चित होता है। प्राय: प्रत्येक वर्ग में अचर रूप भी होते हैं जो एक या बहुकोशिकीय होते हैं।
आद्योद्भिद में प्रजनन अत्यंत साधारण रीति से होता है। बहुधा एककोशिका के, चाहे वह चर अवस्था में ही क्यों न हों, दो भाग हो जाते हैं। स्थायी रूपों में प्रजनन चर बीजाणु (जूस्पोर्स) से भी होता है। मिक्सोफ़ापइसी वर्ग में लैंगिक भेद नहीं होता, परंतु अधिकतर वर्गो के प्राय: अधिक विकसित रूपों में लैंगिक भेद होता है। क्लोरोफ़िसिई में विषम लैंगिक प्रजनन होता है। आद्योद्भिद की बहुत सी प्रजातियाँ, जो क्लोरोफ़िसिई, मिक्सीफ़िसिई आदि में शामिल हैं, स्थायी होती हैं ओर इन्हें सामान्य रूप से शैवाल ही कहा जाता है। इसके विपरीत, शैवालों में कुछ ऐसे भी आकार हैं जो आद्योद्भिद रूप से अधिक विकसित हैं ओर इनके प्राचीन रूपों का पता भी नहीं मिलता। आद्योद्भिद के ऐसे रूप जो स्वचालित होते हैं तथा जिनमें कोशिकाभित्ति नहीं होती, शैवालों से पृथक्‌ वर्ग में रखे जाते हैं। इस वर्ग को कशांग वर्ग (फ़्लैजेलेटा) कहते हैं (कश = चाबुक)। ये प्रजीव (प्रोटोज़ोआ) के निकट हैं परतु ऐसा विभाजन कृत्रिम तथा अनुचित प्रतीत होता है।
प्रेस विज्ञप्ति
प्रेस विज्ञप्ति (प्रेस रिलीज) सरकारी आलेख का एक महत्वपूर्ण प्रकार है । जब सरकार के किसी विभाग के द्वारा अपने निर्णय को विस्तार से जनता के बीच प्रसारित करना होता है, तो इसके लिए वह विभाग सूचना के आलेख को तैयार कर पत्र प्रकाशन संस्थान के संपादक को पत्र मे प्रकाशित करने के लिए प्रेषित कर देता है। प्रकाशन संस्थान के द्वारा इस आलेख का प्रकाशन हू-ब-हू बिना किसी संशोधन के प्रकाशित किया जाता है । इस आलेख को प्रेस विज्ञप्ति कहते है।
शेर्लोटस वेब २: विल्बरस ग्रेट एडवेंचर
शेर्लोटस वेब २: विल्बरस ग्रेट एडवेंचर () २००३ की एक सिधा डीवीडी के लिए बनी एनीमेटेड फिल्म है और १९७३ की फ़िल्म "शेर्लोटस वेब" के लिए अगली कड़ी है। यह पैरामाउंट पिक्चर्स, यूनिवर्सल पिक्चर्स और निकोलोडियन द्वारा निर्मित फ़िल्म है।
ढाल ज्वालामुखी
बेसाल्ट प्रवाह को छोड़कर पृथ्वी पर पाये जाने वाले सभी ज्वालामुखीयों मे शील्ड ज्वालामुखी सबसे विशाल है। ढाल ज्वालामुखी जिसे शील्ड ज्वालामुखी, भी कहा जाता है, ज्वालामुखियों का एक प्रकार है। इन ज्वालामुखियों का निर्माण आमतौर पर लगभग पूरी तरह से तरल लावा प्रवाह के द्वारा होता है। इन ज्वालामुखियों का यह विशिष्ट नाम इसलिए पड़ा है क्योंकि, देखने में यह किसी योद्धा की ढाल के समान प्रतीत होते हैं, यानि एक ढाल के समान इनका आकार बड़ा और पार्श्व ऊँचाई कम होती है। इन ज्वालामुखियों के द्वारा उद्गारित अत्यधिक तरल लावा, जो कि अन्य अधिक विस्फोटक ज्वालामुखियों से निकले लावे की तुलना में अधिक दूर तक बहता है और लावे की एक व्यापक चादर का निर्माण कर, किसी ढाल ज्वालामुखी को इसका यह विशिष्ट रूप का प्रदान करता है। हवाई ज्वालामुखी भी इसका उदाहरण है।
आयनकारी विकिरण
आयनकारी विकिरण (Ionizing radiation) उन कणों या विद्युतचुम्बकीय तरंगों को कहते हैं जिनमें इतनी उर्जा होती है कि वे जिन परमाणुओं या अणुओं से टकराते हैं उनसे एलेक्ट्रॉन निकालकर उन्हें आयनित कर देते हैं। इस प्रकार मुक्त रेडिकल (free radicals) बनते हैं जो रासायनिक क्रिया की दृष्टि से विशेष रूप से दक्ष होते हैं। इनका स्वास्थ्य पर अत्यन्त भयानक प्रभाव हो सकता है। कुछ स्थितियों में ये लाभकारी भी होते हैं। goddag/farvel xD
ज्वलखण्डाश्मि पदार्थ
ज्वलखण्डाश्मि चट्टान या ज्वलखण्डाश्मि पदार्थ, पूर्ण अथवा मुख्य रूप से ज्वालामुखीय पदार्थों से निर्मित खण्डमय चट्टानें हैं। यह ज्वालामुखीय पदार्थ हवा या पानी की यांत्रिक क्रिया के द्वारा द्वारा एक स्थान से दूसरे स्थान पर पहुँच कर फिर से घनीभूत हो जाते हैं।
नाभिकीय एवं विकिरण दुर्घटनाएँ
अन्तरराष्ट्रीय परमाणु उर्जा एजेंसी द्वारा नाभिकीय एवं विकिरण दुर्घटना की निम्नलिखित परिभाषा दी गयी है -
मिश्रित ज्वालामुखी
मिश्रित ज्वालामुखी, एक लंबा, शंक्वाकार ज्वालामुखी होता है, जिसका निर्माण जम कर ठोस हुए लावा, टेफ्रा, कुस्रन और ज्वालामुखीय राख की कई परतों (स्तर) द्वारा होता है। मिश्रित ज्वालामुखी को ऐसा इसलिए कहा जाता है क्योंकि, इनकी रचना ज्वालामुखीय उद्गार के समय निकले मिश्रित पदार्थों के विभिन्न स्तरों पर घनीभूत होने के फलस्वरूप होती है। ढाल ज्वालामुखी के विपरीत, तीखी ढलान और समय समय पर होने वाले विस्फोटक उद्गार इनकी विशेषतायें है। इन ज्वालामुखियों से निकला लावा, ढाल ज्वालामुखी से निकले लावे की तुलना में अधिक श्यान (गाढ़ा और चिपचिपा) होता है और आमतौर पर उद्गार के पश्चात दूर तक बहने से पहले ही ठंडा हो जाता है। इनके लावे की रचना करने वाला मैग्मा अक्सर फेल्सिक होता है जिसमें, सिलिका की मात्रा उच्च से लेकर मध्य स्तर तक की होती है और कम श्यानता वाले मैफिक मैग्मा की मात्रा कम होती है। फेल्सिक लावा का व्यापक (दूर तक) प्रवाह असामान्य है, लेकिन फिर भी इसे 15 किमी (9.3 मील) तक बहते देखा गया है।
ढाल ज्वालामुखी (जो कम मिलते हैं) के विपरीत यह ज्वालामुखियों का सबसे सामान्य प्रकार हैं। दो प्रसिद्ध मिश्रित ज्वालामुखियों में से पहला क्राकाटोआ है, जिसको उसके 1883 के उद्गार के लिए जाना जाता है जबकि, दूसरा विसुवियस है जिसके उद्गार के कारण 79 ईस्वी में पॉम्पेई और हरकुलेनियम नामक दो इतालवी शहर पूरी तरह से नष्ट हो गये थे।
इंग्लिश विलो
"सेलिक्स अल्बा" (व्हाइट विलो), विलो की एक प्रजाति है जो यूरोप और पश्चिमी और मध्य एशिया की देशज है। को मोल इस नाम को पत्तियों के पिछले भाग के सफेद रूप से लिया गया है।
यह मध्यम आकार से लेकर विशाल पर्णपाती पेड़ हैं जो 10-30 मीटर लम्बे होते हैं, जिनका तना 1 मीटर व्यास का और शीर्ष अक्सर झुका हुआ होता है। छाल भूरे-स्लेटी रंग की होती है जो पुराने पेड़ों में गहरी दरार युक्त होती है। इसकी ठेठ प्रजातियों की कलियां स्लेटी-भूरे रंग से ले कर हरे-भूरे रंग की होती हैं। पत्तियां अन्य अधिकांश विलो से अधिक पीली होती है, जिसका कारण है बिलकुल बारीक सफेद रेशमी बालों की परत, विशेष रूप से पिछले हिस्से पर; 5-10 सेमी लंबे और 0.5-1.5 सेमी चौड़े. ये फूल वसंत के आरम्भ में कटकीन में पैदा होते हैं और कीट द्वारा छिड़के जाते हैं। यह डीएशस है, यानी नर-मादा कटकीन अलग-अलग पेड़ों पर होते हैं; नर कटकीन 4-5 सेमी लंबे होते हैं, मादा कटकीन परागण के समय 3-4 सेमी लंबी होती है और फल के पकने के साथ लम्बी होती जाती है। जब गर्मियों के मध्य में पक जाती है, मादा कटकीन में कई छोटे (4 मिमी) कैप्सूल शामिल होते हैं जिनमे प्रत्येक में कई मिनट बीज होते हैं जो सफेद डाउन में एम्बेडेड है जो पवन प्रसार में सहायता करता है।
सफेद विलो तेजी से बढ़ता है, लेकिन अपेक्षाकृत अल्पजीवी होता है और कई रोगों के प्रति अतिसंवेदनशील होता है, जिसमें शामिल है वॉटरमार्क रोग जो "ब्रेनेरिया सेलिसिस" जीवाणु की वजह से होता है (ऐसा नाम इसलिए क्योंकि लकड़ी में धुंधले 'वॉटरमार्क' की विशेषता होती है; समानार्थी। "एर्विनिया सलिसिस") और विलो अन्थ्राक्नोज़ जो "मर्सोनिना सलिसिकोला" कवक के कारण होती है। ये बीमारियां, टिम्बर या आभूषण के लिए लगाए जाने वाले पेड़ों के लिए एक गंभीर समस्या हो सकती है।
यह क्रैक विलो "सेलिक्स फ्रेजिलिस" के साथ आसानी से प्राकृतिक संकर बनाती है, इस संकर का नाम "सेलिक्स × रूबेंस" श्रांक है।लकड़ी कठोर, मजबूत और वज़न में हल्की होती है लेकिन जल्दी खराब हो जाती है। छंटनी किये गए और ठूंठ पौधों के तने (विथीस) का इस्तेमाल टोकरी बनाने के लिए किया जाता है। इसकी लकड़ी से बना कोयला बारूद निर्माण के लिए महत्वपूर्ण है। इसकी छाल का इस्तेमाल अतीत में चमड़े को कमाने के लिए किया जाता था।
विभिन्न जोतों और संकर किस्मों को वानिकी और बागवानी के लिए चुना गया है: हिप्पोक्रेट्स ने 5 वीं शताब्दी ईसा पूर्व में विलो की छाल से निकाले जाने वाले एक कड़वे पाउडर के बारे में लिखा जो दर्द और पीड़ा से राहत देता था और बुखार को कम करता था। इस उपचार के बारे में प्राचीन मिस्र, सुमेर और असीरिया के ग्रंथों में भी उल्लेख मिलता है। ऑक्सफोर्डशायर, इंग्लैंड में चिपिंग नौर्टन के एक पादरी, रेवरेंड एडमंड स्टोन ने 1763 में कहा कि विलो की छाल बुखार को कम करने में प्रभावी है। एक अर्क का उत्पादन करने के लिए इस छाल को अक्सर इथेनॉल में द्रवनिवेशन किया जाता है।
छाल के सक्रिय सार को, जिसे लैटिन नाम "सेलिक्स" के आधार पर सेलिसिन कहा जाता है, उसे 1828 में एक फ्रांसीसी फार्मासिस्ट, हेनरी लेरोक्स और एक इतालवी रसायनज्ञ, रफेले पिरिया द्वारा अपने क्रिस्टलीय रूप में अलग किया गया था। सेलिसिलिक एसिड, एस्पिरिन की तरह सेलिसिन का रासायनिक व्युत्पन्न है।
रेल कोच कारखाना
रेल कोच कारखाना, कपूरथला की स्थापना सन् १९८६ में हुई। यह भारतीय रेल का दूसरा रेल कोच कारखाना है। अब तक यहाँ ५१ प्रकार के कुल लगभग १६००० यात्री डिब्बों का निर्माण् अकिया जा चुका है।
सवारी डिब्बा कारखाना, चेन्नई
सवारी डिब्बा कारखाना (Integral Coach Factory) चेन्नै में स्थित है। इसकी स्थापना सन् १९५२ में की गयी थी। यहाँ मुख्यतः रेल के डिब्बे बनाये जाते हैं।
अरविन्द गुप्ता
अरविन्द गुप्ता (जन्म:) भारत के खिलौना अन्वेषक एवं विज्ञान प्रसारक हैं। २०१८ के गणतंत्र दिवस को भारत सरकार ने उन्हें पद्मश्री से सम्मानित किया।
अरविन्द गुप्ता भारतीय प्रौद्योगिकी संस्थान, कानपुर के पूर्वछात्र हैं तथा गांधीवादी विचारधारा के व्यक्ति हैं। वे पहले टेल्को में कार्यरत थे। पिछले पच्चीस सालों से वे पुणे के इन्टर यूनिवर्सिटी सेन्टर फ़ॉर एस्ट्रोनॉमी एन्ड एस्ट्रोफ़िज़िक्स नामक बच्चों को विज्ञान सिखाने को समर्पित एक अद्वितीय केन्द्र में काम कर रहे हैं। वे अध्यापक हैं, इंजीनियर हैं, खिलौने बनाते हैं, किताबों से प्रेम करते हैं और अनुवादक हैं। उन्होने १५० से अधिक पुस्तकों का हिन्दी में अनुवाद किया है।
बच्‍चों के लिए सस्‍ते और विज्ञान की समझ को पुख्‍ता करने वाले खिलौने बनाने का उन्‍हें जुनून रहा है। इन खिलौनों को बनाने की कई किताबें उन्‍होंने लिखी हैं। इन खिलौनों को बनाने और काम करने की तरकीबें उनकी साइट पर मौजूद हैं। कुछ उपयोगी फिल्‍में भी हैं।
इसके साथ ही बच्‍चों के लिए विभिन्‍न्‍ा भाषाओं में प्रकाशित चुनिंदा पुस्‍तकों को सबके सामने लाने का उनका एक अभियान रहा है। बहुत सारी किताबें उन्‍होंने स्‍वयं भी संपादित की हैं। हिन्‍दी में बच्‍चों के लिए और शिक्षा और विकास से जुड़े मुद्दों पर लगभग चार सौ किताबें पीडीएफ के रूप में उनकी साइट पर मौजूद हैं। इसके अतिरिक्‍त मराठी और अंग्रेजी की किताबें भी हैं। उनका और अधिक विस्‍तृत परिचय यहां देखा जा सकता है।
एक साक्षात्कार में उन्होंने बताया है - "पच्चीस साल पहले मैंने पाया कि अगर बच्चों को कोई वैज्ञानिक नियम किसी खिलौने के भीतर नज़र आता है तो वे उसे बेहतर समझ पाते हैं।" इस लीक पर चलते हुए अरविन्द गुप्ता ने विज्ञान सीखने की प्रक्रिया को मनोरंजक बनाने का सतत कार्य किया है।
अरविन्द गुप्त ने १५० से भी अधिक पुस्तकों का हिन्दी अनुवाद किया है।
संविदा श्रम (विनियमन एवं समापन) अधिनियम, 1970
संविदा श्रम (विनियमन एवं उन्‍मूलन), अधिनियम 1970  संविदा श्रम (विनियमन एवं उन्‍मूलन), अधिनियम का उद्देश्‍य संविदा श्रम के नियोजन को विनियमित करना है ताकि इसे काम की स्थितियों और कुछ अन्‍य लाभों के संदर्भ में सीधे नियोजन श्रम-शक्ति के समकक्ष लाया जा सके। संविदा श्रम का अर्थ है प्रयोक्‍ता उद्यमों के लिए ठेकेदार द्वारा काम में लगाए गए कामगार। ये कामगार आमतौर पर कृषि प्रचालनों, बागानी, निर्माण उद्योग, पत्तन और गोदी ऑयल फील्‍ड कारखानों, रेलवे, नौवहन, एयरलाइनों, सड़क परिवहन इत्‍यादि में लगाए जाते हैं।
यह अधिनियम ऐसी प्रत्‍येक स्‍थापना/ठेकेदार पर लागू होता है जो संविदा श्रम के रूप में बीस या अधिक कामगार नियोजित करता है या जहां पिछले महीनों में किसी भी दिन बीस या अधिक कामगार नियोजित किए गए थे। प्रत्‍येक स्‍थापना और ठेकेदार को, जिस पर यह अधिनियम लागू होता है, संविदा श्रम करवाने के लिए लाइसेंस प्राप्‍त करेन हेतु स्‍वयं को पंजीकृत कराना होगा।
संविदा कामगारों के हितों की मज़दूरी, काम के घण्‍टे, कल्‍याण, स्‍वास्‍थ्‍य और सामाजिक सुरक्षा के संदर्भ में रक्षा की जाती है। संविदा श्रम को दी जाने वाली सुविधाआं में शामिल हैं- कैंटीन, विश्राम गृह, प्रथम उपचार सुविधाएं और कार्य-स्‍थल पर अन्‍य बुनियादी आवश्‍यकताएं जैसे पेय जल इत्‍यादि। मज़दूरी की अदायगी और अन्‍य लाभ सुनिश्चित करने की जिम्‍मेदारी मुख्‍यालय ठेकेदार की होती है और उसके न होने पर मुख्‍य नियोक्‍ता की होती है।
यह अधिनियम केन्‍द्र और राज्‍य सरकारों दोनों द्वारा कार्यान्वित किया जाता है। केन्‍द्र सरकार को अधि‍कार क्षेत्र में रेलवे-बैंक, खानों इत्‍यादि जैसी स्‍थापना हैं और राज्‍य सरकारों को उस राज्‍य में स्थित यूनिटों पर न्‍यायाधिकार प्राप्‍त है। केन्‍द्रीय क्षेत्र में, मुख्‍य श्रम आयुक्‍त (केन्‍द्रीय) की अध्‍यक्षता में केन्‍द्रीय औद्योगिक संबंध तंत्र (सीआईआरएम) और उनके अधिकारियों को अधिनियम के प्रावधानों तथा उसके तहत बनाए गए नियमों का प्रवर्तन करने की जिम्‍मेदारी सौंपी गई है।
संविदा श्रम के लाभ के लिए अधिनियम के तहत किए गए विनियामक उपायों के अलावा, अधिनियम के तहत "उपयुक्‍त सरकार" को सरकारी राजपत्र में अधिसूचना के ज़रिए प्राधिकृत किया जा सकता है जैसा भी मामला हो, कि वह किसी प्रक्रिया, प्रचालन या अन्‍य कार्य में किसी स्‍थापना में संविदा श्रम के नियोजन को प्रतिबंधित कर सकती है।
संविदा श्रम (विनियमन एवं उन्‍मूलन), अधिनियम 1970
संविदा श्रम (विनियमन एवं उन्‍मूलन), अधिनियम का उद्देश्‍य संविदा श्रम के नियोजन को विनियमित करना है ताकि इसे काम की स्थितियों और कुछ अन्‍य लाभों के संदर्भ में सीधे नियोजन श्रम-शक्ति के समकक्ष लाया जा सके। संविदा श्रम का अर्थ है प्रयोक्‍ता उद्यमों के लिए ठेकेदार द्वारा काम में लगाए गए कामगार। ये कामगार आमतौर पर कृषि प्रचालनों, बागानी, निर्माण उद्योग, पत्तन और गोदी ऑयल फील्‍ड कारखानों, रेलवे, नौवहन, एयरलाइनों, सड़क परिवहन इत्‍यादि में लगाए जाते हैं।
यह अधिनियम ऐसी प्रत्‍येक स्‍थापना/ठेकेदार पर लागू होता है जो संविदा श्रम के रूप में बीस या अधिक कामगार नियोजित करता है या जहां पिछले महीनों में किसी भी दिन बीस या अधिक कामगार नियोजित किए गए थे। प्रत्‍येक स्‍थापना और ठेकेदार को, जिस पर यह अधिनियम लागू होता है, संविदा श्रम करवाने के लिए लाइसेंस प्राप्‍त करेन हेतु स्‍वयं को पंजीकृत कराना होगा।
संविदा कामगारों के हितों की मज़दूरी, काम के घण्‍टे, कल्‍याण, स्‍वास्‍थ्‍य और सामाजिक सुरक्षा के संदर्भ में रक्षा की जाती है। संविदा श्रम को दी जाने वाली सुविधाआं में शामिल हैं- कैंटीन, विश्राम गृह, प्रथम उपचार सुविधाएं और कार्य-स्‍थल पर अन्‍य बुनियादी आवश्‍यकताएं जैसे पेय जल इत्‍यादि। मज़दूरी की अदायगी और अन्‍य लाभ सुनिश्चित करने की जिम्‍मेदारी मुख्‍यालय ठेकेदार की होती है और उसके न होने पर मुख्‍य नियोक्‍ता की होती है।
यह अधिनियम केन्‍द्र और राज्‍य सरकारों दोनों द्वारा कार्यान्वित किया जाता है। केन्‍द्र सरकार को अधि‍कार क्षेत्र में रेलवे-बैंक, खानों इत्‍यादि जैसी स्‍थापना हैं और राज्‍य सरकारों को उस राज्‍य में स्थित यूनिटों पर न्‍यायाधिकार प्राप्‍त है। केन्‍द्रीय क्षेत्र में, मुख्‍य श्रम आयुक्‍त (केन्‍द्रीय) की अध्‍यक्षता में केन्‍द्रीय औद्योगिक संबंध तंत्र (सीआईआरएम) और उनके अधिकारियों को अधिनियम के प्रावधानों तथा उसके तहत बनाए गए नियमों का प्रवर्तन करने की जिम्‍मेदारी सौंपी गई है।
संविदा श्रम के लाभ के लिए अधिनियम के तहत किए गए विनियामक उपायों के अलावा, अधिनियम के तहत "उपयुक्‍त सरकार" को सरकारी राजपत्र में अधिसूचना के ज़रिए प्राधिकृत किया जा सकता है जैसा भी मामला हो, कि वह किसी प्रक्रिया, प्रचालन या अन्‍य कार्य में किसी स्‍थापना में संविदा श्रम के नियोजन को प्रतिबंधित कर सकती है।
हैवी इंजीनियरिंग कार्पोरेशन
हैवी इंजीनियरिंग कार्पोरेशन लि. (Heavy Engineering Corporation) भारत का सार्वजनिक क्षेत्र का एक उपक्रम है। यह राँची के निकट हटिया के पास स्थित है।
इसे सबसे बड़े एकीकृत इंजीनियरिंग औद्योगिक कॉम्प्लेक्स के साथ उत्कृष्ट अभिकल्प, इंजीनियरिंग तथा उत्पादन सुविधा के आधार के रूप में वर्ष 1958 में स्थापित किया गया। कम्पनी में कास्टिंग और फोर्जिंग, फोर्जिंग, फैब्रिकेशन, मशीनिंग, असेम्बली, तथा परीक्षण आदि समस्त सुविधाएं एक ही स्थान पर उपलब्ध हैं जो सशक्त डिजाईन - इंजीनियरिंग तथा टेक्नॉलाजी टीम द्वारा संचालित होती है। संयंत्र 5,70,000 वर्ग मी. का सुरक्षित क्षेत्र है जिसका जमीनी क्षेत्र लगभग 2,00,000 वर्ग मी. है। यह भारी मशीनरी और शीर्ष गुणवत्ता के उपकरणों का विनिर्माण के लिए अच्छी तरह से परिष्कृत मशीन टूल और उपकरणों से सुसज्जित है। यह इस्पात संयंत्र, खनन के लिए, खनिज प्रसंस्करण, क्रशर्स, सामग्री प्रहस्तन, क्रेन्स, ऊर्जा, सीमेंट, एल्युमिनियम, अंतरिक्ष अनुसंधान, परमाणु ऊर्जा आदि के डिजाइन और उपकरणों और घटकों के विनिर्माण में लगी हुई है।
यह भारत का सबसे बड़ा तथा दुनिया में अपनी तरह का सबसे बड़ा फोर्जिंग और फाउण्ड्री संयंत्र है। संयंत्र का क्षेत्र 13,16,930 वर्ग मी. का है जिसमें 76,000 टन की संस्थापित मशीनरी तथा विभिन्न परिचालनों को प्रभावी ढंग से किया जाता है। यह संयंत्र एचईसी के लिए विभिन्न भारी कास्टिंग और फोर्जिंग और इस्पात संयंत्र, रक्षा, ऊर्जा, परमाणु ऊर्जा आदि से संबंधित उपकरणों के निर्माण के लिए है। यह इस्पात संयंत्रों के लिए फोर्ज्ड रोल्स, रेलवे लोको के लिए क्रैंक शाफ्ट आदि का निर्माता है।
मैसर्स स्कोडाएक्स्पोर्ट चेकोस्लोवाकिया के साथ सहयोग में स्थापित एचएमटीपी देश का सबसे आधुनिक तथा परिष्कृत संयंत्र है जो भारी श्रेणियों की मशीन टूल्स का उत्पादन करता है। संयंत्र 2,13,500 वर्ग मी. क्षेत्र में स्थापित है। यह रेलवे, रक्षा, आयुध कारखानों, एचएएल, अंतरिक्ष और अन्य रणनीतिक क्षेत्रों के लिए मध्यम और भारी एवं सशक्त सीएनसी और परंपरागत मशीन टूल्स डिजाइन और विनिर्माण करता है।
थोक सामग्री से संबंधित हैंडलिंग, इस्पात संयंत्र परियोजनाओं, सीमेंट संयंत्र और अन्य क्षेत्रों से सम्बन्धित डिजाइन, इंजीनियरिंग और टर्न-की परियोजनाओं के निष्पादन के लिए।
जालौन
जालौन (Jalaun) भारत के उत्तर प्रदेश राज्य के जालौन ज़िले में स्थित एक नगर और नगरपालिका है। साथ ही जालौन एक जनपद है जिसका प्रशासनिक मुख्यालय उरई में स्थित है।।
गंगा के जलोढ़ मैदानों पर 4,549 किलोमीटर क्षेत्र में फैला जालौन ज़िला उत्तर में यमुना नदी द्वारा सीमाबद्ध है। बेतवा प्रणाली सिंचाई हेतु पानी उपलब्ध कराती है। जालौन की फ़सलों में गेहूँ, चना व सरसों शामिल हैं। कालपी नगर के समीप बबूल के वृक्षों के बाग़ान हैं। जालौन का प्रशासनिक मुख्यालय उरई है जो कानपुर से 105 किलोमीटर दक्षिण में स्थित है, जो कि वह सड़क व रेल से जुड़ा है। रामपुरा कृषि उपज का व्यापारिक केंद्र है। इसके प्रमुख ग्राम बंगरा कैलोर, रूरा कमशेरा मिझौना , सरावन गोहन उमरी ,हरचऩदृपुर सलैया खुर्द है तथा 5 तहसील है जिनमे जालौन के अलावा माधौगढ़ , कोंच, कालपी तथा उरई शामिल हैं. कैलोर गांव मे यहा madhogrh ka पालीटेक्निक कॉलेज भी है। इतिहासिक रूप से भी यह जनपद बहुत प्रसिद्ध है , झाँसी की रानी लक्ष्मीबाई अपने युद्ध के दौरान कालपी आई थी। जालौन से 28 कि.मी. दूर स्थित एक कस्बा है जो कि कुठौंद के नाम से काफी प्रसिद्ध है ।
द फ़ॉक्स एंड द हाउंड
द फ़ॉक्स एंड द हाउंड () 1981 की एक अमेरिकी एनीमेटेड फिल्म है जिसका निर्माण वॉल्ट डिज़्नी प्रोडक्शंस द्वारा किया गया था। जुलाई 10, 1981 को जारी की गई यह फिल्म वॉल्ट डिज़्नी की एनिमेटेड क्लासिक्स श्रृंखलाओं की 24वीं एनिमेटेड फिल्म है। फ़िल्म की कहानी दो मित्रों, एक लाल लोमडी टोड और एक शिकारी कुत्ते कॉपर के इर्द-गिर्द घुमती है। रिलीज़ के वक्त यह सबसे महंगी एनीमेटेड फिल्म थी।
जब एक छोटी लाल लोमड़ी अनाथ हो जाती है तब बिग मामा (एक उल्लू), बूमर (एक कठफोड़वा) और डिंकी (एक छोटी चिड़िया) विधवा ट्वीड द्वारा उसे गोद लेने का इंतज़ाम करते हैं। ट्वीड उसका नाम टोड रखती है क्योंकि इससे उसे अपने छोटे बच्चे की याद आती है। दूसरी ओर ट्वीड का पडोसी अमोस स्लेड कॉपर नाम का एक शिकारी कुत्ते का पिल्ला लाता है और उसकी अपने शिकारी कुत्ते चीफ से मिलवाता है। टोड और कॉपर घुल मिल जाते है और हमेशा घनिष्ट मित्र बने रहने की कसम खाते हैं। स्लेड कॉपर के बार बार खेलने के लिए भागने के चलते परेशान हो जाता है और उसे सज़ा देता है। दूसरी ओर कॉपर के साथ उसके घर में खेलते वक्त टोड गलती से चीफ को उठा देता है। स्लेड और चीफ उसका पीछा करते है परन्तु ट्वीड उनहे रोक कर उसे बचा लेती है। दोनों में कहा सुनी के बाद स्लेड उसे आगाह करता है की यदि टोड दोबारा उसके खेत में घुसा तो वह उसे मार देगा। जब शिकार का मौसम आ जाता है तब स्लेड अपने कुत्तों को लेकर जंगल में निकल जाता है। दूसरी ओर बिग मामा टोड को समझती है की उसकी और कॉपर की दोस्ती सही नहीं है क्योंकि वे दोनों नैसर्गिक दुश्मन है।
महीने गुज़र जाते है और टोड और कॉपर बड़े हो जाते हैं। जिस रात कॉपर वापस आता है उस रात टोड छिपके उसे मिलने आता है। कॉपर उसे समझाता है की वह अभी भी टोड की दोस्ती की कद्र करता है परन्तु अब वह एक शिकारी कुत्ता बन चूका है जिसके चलते चीज़ें अब बदल गयी है। तभी चीफ उठ जाता है और स्लेड को आगाह कर देता है और पीछा करने पर कॉपर टोड को पकड़ लेता है। परन्तु कॉपर टोड को भागने देता है और चीफ व स्लेड को भटकने के लिए चले जाता है। चीफ फिर भी एक रेल की पटरी पर पीछा जारी रखता है जहां रेल से टकरा कर वह घायल हो जाता है। कॉपर और स्लेड टोड को इस बात के लिए दोषी मानते है और बदला लेने की कसम खाते हैं। ट्वीड को अहसास हो जाता है की उसका पालतू जानवर उसके साथ सुरक्षित नहीं है और वह उसे शिकार के लिए सुरक्षित जगह में छोड देती है। बिग मामा उसे एक दूसरी लोमड़ी विक्सी से मिलवाती है और तभी स्लेड और कॉपर भी सुरक्षा क्षेत्र में घुस जाते है और दोनों लोमड़ियों का पीछा करते हैं। पीछा करते वक्त स्लेड और कॉपर पर एक भालू हलमा कर देता है। स्लेड अपने ही जाल में फंस जाता है और उसकी बन्दुक उसके हाथ से दूर गिर जाती है। कॉपर भालू से लड़ने की कोशिश करता है परन्तु उसके सामने वह टिक नहीं पाता। टोड भी भालू से लड़ने लगता है और अंततः दोनों एक झरने से निचे गिर जाते हैं। कॉपर टॉड दृष्टिकोण के रूप में वह जब प्रकट होता है स्लेड नीचे झील में निहित है, लोमड़ी पर आग करने के लिए तैयार है। कॉपर टॉड के सामने अपने शरीर डालने के और दूर ले जाने के मना कर दिया। स्लेड कॉपर के साथ अपनी बंदूक और पत्तियों को कम करती है, लेकिन इससे पहले दो पूर्व विरोधी विदाई से पहले पिछले एक मुस्कान साझा। घर में, ट्वीड नर्सों वापस स्वास्थ्य के लिए, जबकि कुत्तों बाकी स्लेड. कॉपर, आराम से पहले, मुस्कान के रूप में वह दिन याद है जब वह टॉड के साथ दोस्त बन गए। एक पहाड़ी विक्सी पर टॉड मिलती है के रूप में वह कॉपर और ट्वीड के घरों पर नीचे दिखता है।
सूक्ष्मराष्ट्र
सूक्ष्मराष्ट्र (अंग्रेजी: "Micronation") पांचवी से सातवी दुनिया के देशो को कहते है। आमतौर पर यह उन ही छोटे राष्ट्रों को कहा जाता है जिसे कोई भी खास अंतर-राष्ट्रिय मान्यता नहीं मिली है। अत: यह ताइवान जैसी सत्ता और मान्यता प्राप्त निर्वासित सारकार से अलग है।
सर्वप्रथम सूक्ष्मराष्ट्र 19 वी सदी के प्रारंभ में दिखने लगे. सबसे पुराने उदाहरानो में से एक है कोकोस द्वीप था, इस पर क्लुनिस-रोस परिवार राज करता था।
रेदोंदा एसा सबसे पुराना एसा देश जो आधुनिक काल तक जीवित रहने में कामयाब हो गया, यह 1865 में करेबियन में स्तापित हुआ था। परन्तु यह अपने आप को एक प्रभुराष्ट्र में तब्दील करने में यह नाकाम रहा.परन्तु यह आज भी जीवित है और इस की एक अपनी अद्वितीय साहित्य, अपना राजा और शिष्टजन है। फ़िलहाल रेदोंदा के सिंघासन के कम से कम चार दावेदार है।
इस काल में कई अच्छे जमीनी लहुराष्ट्र स्थापित हुए. इनमे सीलैंड (Sealand) पहला था। यह आज भी जीवित है और सबसे महान लहुराष्ट्र के रूप में जाना जाता है। यह द्वितीय विश्व युद्ध के एक खली पड़े एक अंग्रेजी समुद्री दुर्ग पर बना. सीलैंड को लहुराष्ट्र दुनिया का अम्रीका भी कहा जाता है। अंग्रेजो ने इस किले पर एक शक्तिशाली एंटी एयरक्राफ्ट बन्दुक भी लगाई थी क्यों की इस किले का मुख्य उदेश्य नाज़ी लुफ्वाफा के हमलावर हवाईजहाजो को और नाज़ी मिसाइल वी 2 को बेदना था। जब सीलैंड स्थापित हुआ था यह अंग्रेजी जल सीमा के भाहर था परन्तु बाद में अंग्रेजी सरकार ने अपनी जल सीमा बड़ाई और अब यह अंग्रेजी जल सीमा के अंतर्गत आता है।
रोज़ द्वीप गणराज्य 1968 में एक 400 वर्ग मीटर के प्लेटफोर्म पर बना था। यह इतेलियाई नगर- रिमी तट से 7 मील (11 किमी) की दुरी पर स्तिथ था। इसने अपनी मोहरे छापी और एस्पिरेंतो को अपनी राष्ट्रिय भाषा का दर्जा दिया. परन्तु इटली की सारकार को शक हुआ की यह बिन टैक्स भरे पर्यटन से पैसा कमाने की एक चाल है। टैक्स नहीं दे पाने पर इटेलियन नौसेना ने इसे नेस्तानातूट कर दिया. सत्तर के दशक में निवडा एक एक करोड़पति ने मिनर्वा मूंगा चट्टान पर एक द्वीप बनाया. उस ने एक 30,000 नागरिको का मिनर्वा गणराज्य, एक नया देश बनाने के कल्पना की थी, परन्तु द्वीप बन्ने के कुछ ही समय बाद टोंगा ने यहाँ अपनी सेना भेज कर द्वीप पर कब्ज़ा कर दिया.
ज्यादातर आधुनिक लहुराष्ट्र ओस्ट्रेलिया-न्यूज़ीलैंड से है। लहुराष्ट्रवाद यह भुत ही ज्याद सामान्य है। यहाँ पर लहुराष्ट्रवाद एक प्रमुख शोक में से है।
इस इलाके के मुख्य लहुराष्ट्र:-
इन्टरनेट ने इसे एक नया जीवन दिया. अब अपना खुद का लहू राष्ट्र बनाना और प्रचार-प्रसार करना बहुत सरल हो गया था। अत: कई नये राष्ट्र उभरे (उदा. तलोसा राज्य). परन्तु ऐसे में से ज्यादातर लहुराष्ट्र कम गंभीर और मजाक भर है।
मोतेविदो सम्मलेन में यह तय हुआ के निम्लिखित मांगे पूरी हो तो वह वास्तविक में राष्ट्र है:अगर उपरयुक्त मांगे पुरे होती है तो इसे पूरी करने वाली सत्ता राष्ट्र है भले हिस उसे किसी अन्य राष्ट्र ने मान्यता दी हो या नहीं.
समय की पाबंदी (समयनिष्ठा)
समय की पाबंदी ( ), पूर्व-निर्धारित समय पर या समय से पहले किसी आवश्यक कार्य को पूरा करने या किसी दायित्व को निभाने में सक्षम होने को कहते हैं।
"समयनिष्ठ" का प्रयोग अक्सर "समय पर" के समान होता है।
प्रत्येक संस्कृति के अनुसार अक्सर एक ऐसी समझ मौजूद होती है जिसे समय की पाबंदी का एक स्वीकार्य स्तर माना जाता है।
आम तौर पर विलंब की एक छोटी मात्रा स्वीकार्य होती है; पश्चिमी संस्कृति में यह सामान्यतः लगभग दस या पंद्रह मिनट का होता है।
कुछ संस्कृतियों में जैसे कि जापानी समाज या सेना में मूलतः ऐसी कोई अनुमति नहीं होती है।
कुछ संस्कृतियों में एक अव्यक्त समझ होती है कि वास्तविक समय सीमाएं बतायी गयी समय सीमाओं से अलग हैं; उदाहरण के लिए किसी विशेष संस्कृति में यह समझा जा सकता है कि लोग विज्ञापित समय के एक घंटे बाद तैयार हो जाएंगे. इस मामले में चूंकि प्रत्येक व्यक्ति यह समझता है कि 9:00 बजे सुबह की बैठक वास्तव में 10:00 बजे के आसपास शुरू होगी, ऐसे में जब हर कोई 10:00 बजे आता है तो किसी को कोई असुविधा महसूस नहीं होती है।
उन संस्कृतियों में जहाँ समय की पाबंदी को महत्त्व दिया जाता है वहाँ विलंब करना दूसरे के समय का अनादर करने के सामान होता है और इसे अपमान करना माना जा सकता है।
ऐसे मामलों में समय की पाबंदी सामाजिक दंड द्वारा लागू की जा सकती है, उदाहरण के लिए, देर से आने वाले निम्नस्तरीय लोगों को बैठकों से पूरी तरह बाहर कर देना. ऐसी बातें अर्थमिति में समय की पाबंदी के महत्त्व पर विचार करने और पंक्तिबद्धता के सिद्धांत में दूसरों पर गैर-समयनिष्ठा के प्रभाव पर ध्यान देने का कारण हो सकती हैं।
कई परिस्थितियों में समय की पाबंदी के लिए आवश्यकताएं असमान होती हैं। उदाहरण के लिए, डॉक्टर के क्लिनिक या हवाई अड्डे पर ग्राहकों से निर्धारित समय पर आने की अपेक्षा की जाती है अन्यथा यह मौका उनके हाथ से निकल सकता है, लेकिन उसके बाद भी उन्हें डॉक्टर से मिलने या हवाई जहाज में बैठने से पहले लंबे समय तक इंतज़ार करना पड़ सकता है। इसे प्रदाता और ग्राहक के समय के संबंधित मूल्य का एक आकलन माना जा सकता है जिसका सही मूल्य पंक्तिबद्धता के सिद्धांत और खेल के सिद्धांत के संयुक्त प्रयास द्वारा निर्धारित किया जा सकता है।
अगर सापेक्ष मूल्य अलग होता तो अतिरिक्त विमानों या डॉक्टरों की व्यवस्था कर और उनका कम-उपयोग करते हुए, आनुपातिक रूप से यात्रा के मूल्य या चिकित्सा सुविधा को बढ़ाने की कीमत पर प्रतीक्षा समय को कम करना आसान होता. इसे अमीरों के आचरण में देखा जा सकता है जो इस स्थिति के विपरीत निजी विमान किराए पर लेने और उनके पास आने वाले डॉक्टरों का खर्च उठा सकते हैं और अत्यधिक अमीरों के विशिष्ट मामले में, उनके पास अपने व्यक्तिगत चिकित्सक और समर्पित निजी विमान और विमान चालक दल हो सकते हैं जो विशेष रूप से उनकी जरूरतों पर इंतज़ार में खड़े रहते हैं।
व्यक्तिगत समय के मूल्य के संबंध में समय की पाबंदी की यह व्याख्या, समय की पाबंदी को "राजाओं की दयालुता" के रूप में वर्णित करने का एक कारण हो सकती; इस वर्णन का श्रेय अक्सर लुईस XVIII को दिया जाता है।
इज़्ज़त
इज़्ज़त उत्तर भारत और पाकिस्तान की संस्कृति में मान, सम्मान और प्रतिष्ठा की मिश्रित संकल्पना (अर्थात कॅान्सेप्ट) है। यह उस क्षेत्र में रहने वाले सारे धर्मों (हिन्दू, मुस्लिम, सिख) और समुदायों पर लागू है। अपनी और अपने परिवार की (विशेषतः परिवार की स्त्रियों की) मान-प्रतिष्ठा बनाए रखना और अपनी इज्ज़त का उल्लंघन करने वालों से अनिवार्य रूप से बदला लेना इज्ज़त रखने के अभिन्न अंग माने जाते हैं।
इज्ज़त की संकल्पना को कभी-कभी स्त्री-स्वतंत्रता के लिए सामाजिक अवरोधक बुलाया गया है, लेकिन हर सामाजिक वर्ग में इज्ज़त की एक ही परिभाषा होने से इसे समाज में समानता लाने का भी एक मूल समझा जाता है जिसमे ""(दोस्ती की स्थिति में) लेन-देन की बराबरी भी है और (दुश्मनी की स्थिति में) बदला लेने की भी।"" किसी भी रिश्ते में दोनों ओर से बराबर की दोस्ती या दुश्मनी जतलाने की परंपरा इज्ज़त की रिवायत से जुड़ी हुई है। अगर किसी ने पहले किसी परिस्थिति में सहायता की हो तो भविष्य में ज़रुरत पड़ने पर उसकी सहायता करना इस क्षेत्र के समाज में अपनी इज्ज़त रखने के लिए अनिवार्य माना जाता है।
सोमा ज्वालामुखी
सोमा ज्वालामुखी या सिर्फ सोमा, एक ज्वालामुख-कुण्ड होता है जिसे आंशिक रूप से एक नये केन्द्रीय ज्वालामुखी शंकु के द्वारा भरा जाता है। यह नाम सोमा पर्वत (इतालवी: मोंटे सोमा) से लिया गया है जो कि, दक्षिणी इटली में स्थित एक मिश्रित ज्वालामुखी है, जिसके शिखर पर स्थित ज्वालामुख-कुण्ड में से वेसुवियस पर्वत के शंकु का उद्भव होता है।
विश्व में सोमा ज्वालामुखी के सबसे अच्छे उदाहरण, रूस के कमचट्का प्रायद्वीप और कुरील द्वीप समूह पर पाए जाते हैं, जिनका विस्तार दक्षिण में कमचट्का से होक्काइडो (जापान) तक है।
ज्वालामुखी शंकु
ज्वालामुखी शंकु, ज्वालामुखी से संबंधित सरलतम संरचनाओं में से एक हैं। इनका निर्माण ज्वालामुखीय उद्गार के समय निकास नलिका से निकले उत्सर्ग के निकास नली के चारों ओर शंक्वाकार रूप में जमने से होता है, जबकि इस शंकु का मध्य भाग एक गर्त के रूप में विकसित होता है। उद्गार के दौरान बाहर निकले टुकड़ों की प्रकृति और आकार के अनुसार ज्वालामुखी शंकु विभिन्न प्रकारों में विकसित होते हैं।
हिन्दी पुस्तकों की सूची/श
संवाद शीर्षक से कविता संग्रह-ईश्वर दयाल गोस्वाामीमहेन्द्र भीष्म के उपन्यास :
हिन्दी पुस्तकों की सूची/अ
[[श्रेणी:हिन्दी पुस्तक]]
तापयुग्म
दो भिन्न धातुओं के जोड़ (junction) को तापयुग्म (thermocouple) कहते हैं। यह जंक्शन जितना ही अधिक ताप पर होता है उन दो धातुओं के खुले सिरों के बीच उतना ही अधिक विभवान्तर प्राप्त होता है। यही इसके कार्य करने का आधारभूत सिद्धान्त है। तापमापन एवं ताप नियंत्रण के लिये इसका खूब प्रयोग किया जाता है। इसका उपयोग उष्मा को विद्युत उर्जा में बदलने के लिये भी किया जा सकता है।
तापयुग्म बहुत सस्ते होते है। ये विस्तृत परास (रेंज) के ताप मापने के लिये उपयुक्त हैं। इनके द्वारा लगभग १ डिग्री सेल्सियस तक परिशुद्धता से ताप मापा जा सकता है।
तापयुग्म में जो धातुएँ प्रायः प्रयोग की जाती हैं उनके लिये उत्पन्न विभव, तापान्तर (ΔT) के लगभग समानुपाती होता है। यह एक सीमित ताप तक के लिये सही है। किन्तु इस 'समानुपाती रेंज' के बाहर शुद्धतापूर्वक ताप मापना हो तो अधिक परिशुद्ध अरैखिक ताप-वोल्तता सम्बन्ध का सहारा लेना पड़ता है जो निम्नलिखित है-
विभिन्न धातुओं के लिये गुणांक a के मान n के 0 से 5 और 13 के बीच में दिये जाते हैं। आजकल के तापमापी युक्तियों में उपरोक्त समीकरण डिजिटल कन्ट्रोलर में या 'लुक-अप टेबल' में भण्डारित होता है जबकि पुरानी तापमानी युक्तियों में एनालॉग परिपथ द्वारा इसे लागू किया जाता था।
निम्नांकित सारणी विभिन्न प्रकार के तापयुग्मों के गुण प्रदर्शित कर रही है।
ऐलेन पेज
ऐलेन पेज (जन्म 21 फ़रवरी 1987) कैनडा की एक अभिनेत्री हैं।
"जूनो" (2007) में शीर्षक चरित्र की भूमिका के लिए उन्हें गोल्डन ग्लोब पुरस्कार और अकादमी पुरस्कार के लिए नामांकन मिला था। इसी फ़िल्म के लिए उन्होंने ऑस्टिन फ़िल्म क्रिटिक्स असोसिअशन (फ़िल्म आलोचक एसोसिएशन) का "सर्वश्रेष्ठ अभिनेत्री" पुरस्कार जीता था। यही आवार्ड उन्होंने हार्ड कैन्डी (2005) के लिए भी जीता था।
"इन्सेप्शन" (2010) में ऐलेन पेज ने लियोनार्डो डि कैप्रियो के साथ काम करते हुए ऐरीआड्नी की भूमिका अदा की थी। "एक्स-मैनः द लास्ट स्टैन्ड" में उन्होंने कैथरीन 'किटि' प्राइड का चरित्र निभाया था। उनकी अन्य उल्लेखनीय फ़िल्मों में "स्मार्ट पीपल" और "व्हिप इट" शामिल हैं। कैनडा की टीवी सीरीज़ "पिट पोनी" और "मैरियन ब्रिज" के लिए उन्हें कई आवार्ड मिले थे।
एफएचएम (FHM) की "सेक्सिएस्ट विमेन इन द वर्ल्ड" ("विश्व की सर्वाधिक सैक्सी महिलाएँ") सूची में 2010 में उन्हें #70 स्थान पर रखा गया था।
ऐलेन पेज का जन्म और पालन हैलिफ़ैक्स, नोवा स्कॉटिया, कैनडा में हुआ। उनकी माँ मार्था फ़िल्पॉट्स एक शिक्षका हैं और उनके पिता डेनिस पेज एक ग्राफ़िक डिज़ाइनर हैं।
उनकी शिक्षा हैलिफ़ैक्स ग्रामर स्कूल (10 ग्रेड तक), क्वीन एलिजाबेथ हाई-स्कूल और शम्भाला स्कूल (2005 स्नातक) में हुई। वे दो साल टोरंटो की वॉन रोड अकादमी में भी पढ़ीं हैं।
4 साल की उम्र में ऐलेन पेज ने अभिनय शुरू किया और स्कूल के कई नाटकों में भाग लिया।
1997 में, 10 वर्ष की उम्र में, वे सीबीसी (CBC) टेलीविज़न फ़िल्म "पिट पोनी" में दिखाई दीं। इसे बाद में एक टीवी सीरीज़ में तबदील किया गया। इसके बाद उन्होंने काफ़ी सारी छोटी-मोटी कनैडियन फिल्मों और टीवी सीरियलों में काम किया। 2005 की फ़िल्म "हार्ड कैन्डी" में उनके प्रदर्शन के तारीफ़ करते हुए आलोचक क्लौडिया पुइग ने लिखाः "साल की सबसे जटिल, आकुल करनेवाले और याद रहने वाले प्रदर्शनों मे से एक".
2006 की फ़िल्म "एक्स-मैनः द लास्ट स्टैन्ड" में उन्होंने दीवारों को भेद कर चलने की क्षमता रखनेवाली कैथरीन 'किटि' प्राइड का चरित्र निभाया। "एक्स-मैन" सीरीज़ में पहली बार यह चरित्र एक प्रमुख पात्र के रूप में उभरा था।
2007 की फ़िल्म "जूनो" में शीर्षक चरित्र की भूमिका के लिए उन्हें काफ़ी ख्याति प्राप्त हुई। "जूनो" के लिए उन्हें ऑस्टिन फ़िल्म क्रिटिक्स असोसिअशन (फ़िल्म आलोचक एसोसिएशन) का "सर्वश्रेष्ठ अभिनेत्री" पुरस्कार मिला और साथ ही साथ गोल्डन ग्लोब पुरस्कार और अकादमी पुरस्कार के लिए नामांकन भी प्राप्त हुआ। "न्यूयॉर्क टाइम्स" के ए ओ स्कॉट ने उन्हें "भयानक रूप से प्रतिभाशाली" करार दिया। "जूनो" के लिए उन्हें कैनेडियन कॉमेडी आवार्ड, इन्डिपेन्डेन्ट स्पिरिट आवार्ड और सैटेलाइट आवार्ड जैसे पुरस्कारों से भी सम्मानित किया गया।
इसके बाद उन्होंने कई फ़िल्मों और टीवी प्रोग्रमों में काम किया। 2010 में तीन विज्ञापनों की एक श्रृंखला में वे सिस्को के प्रवक्ता के रूप में भी सामने आईं. "इन्सेप्शन" (2010) में ऐलेन पेज ने लियोनार्डो डि कैप्रियो के साथ काम करते हुए ऐरीआड्नी की भूमिका अदा की।
ऐलेन पेज को नीन्द में चलने और बात करने की आदत है।
मैदान (भूगोल)
भौगोलिक दृष्टि से मैदान उस भूमि क्षेत्र को कहतें हैं जो समतल हो (या जिसमे बहुत थोड़ा उतार-चढ़ाव हो) और जिसकी समुद्र तट से ऊंचाई ५०० फुट से कम हो।
चक्रवाल विधि
चक्रवाल विधि अनिर्धार्य वर्ग समीकरणों (indeterminate quadratic equations) को हल करने की चक्रीय विधि है। इसके द्वारा पेल के समीकरण का भी हल निकल जाता है। इसके आविष्कार का श्रेय प्राय भास्कर द्वितीय को दिया जाता है किन्तु कुछ लोग इसका श्रेय जयदेव (950 ~ 1000 ई) को भी देते हैं।
इस विधि का नाम 'चक्रवाल' (चक्र की तरह वलयिय (भ्रमण)) इसलिए पड़ा है क्योंकि इसमें कुट्टक से गुण लब्धि के बाद पुनः वर्गप्रकृति और पुनः कुट्टक किया जाता है।
६२८ ई में ब्रह्मगुप्त ने
"x" और "y" के सबसे छोटे पूर्णांकों के लिए इसका हल निकाला था। वे "N" के कुछ ही मानों के लिये इसका हल निकाल सके, सभी के लिये नहीं।
जयदेव (गणितज्ञ) और भास्कर (१२वीं शताब्दी) ने चक्रवाल विधि का उपयोग करते हुए इस समीकरण का सबसे पहले हल प्रस्तुत किया था। उन्होने निम्नलिखित समीकरण का हल दिया है-
उनके द्वारा निम्नलिखित हल दिया गया है-
यह समस्या बहुत कठिन समस्या है क्योंकि x और y के मान बहुत बड़े आते हैं। इसकी कठिनाई का अनुमान इससे ही लगाया जा सकता है कि यूरोप में इसका हल विलियम ब्राउंकर (William Brouncker) ने १६५७-५८ में जाकर निकाला था।
अपने बीजगणित नामक ग्रन्थ में भास्कराचार्य ने चक्रवाल विधि का वर्णन इस प्रकार किया है-
प्रताप सिंह कैरों
प्रताप सिंह कैरो (1901 - 1965 ई.) पंजाब के एक प्रमुख राजनीतिज्ञ और नेता थे। पंजाब के मुख्यमंत्री रहे। उस समय 'पंजाब' के अन्तर्गत हरियाणा और हिमाचल प्रदेश भी थे।
प्रताप सिंह का जन्म अमृतसर जिले के 'कैरो' नामक ग्रामक ग्राम में हुआ था। खालसा कालेज से बी. ए. कर अमरीका गए और वहाँ के मिशिगन विश्वविद्यालय से एम. ए. किया; और वहीं वे भारत की राजनीति की ओर अग्रसर हुए। भारतीय स्वतंत्रता के लिये अमरीका में 'गदर पार्टी' के नाम से जो संस्था स्थापित हुई थी, उसके कार्यों में आप सक्रिय रूप से भाग लेने लगे। भारत वापस आने पर 1926 ई. में वे भारतीय राष्ट्रीय कांग्रेस में सम्मिलित हुए और तब से स्वतंत्रता प्राप्त होने तक कांग्रेस के आंदोलनों में निरंतर भाग लेते रहे और जेल गए।
भारत के स्वाधीन होने के पश्चात आप विधान सभा के सदस्य निर्वाचित हुए और अंततोगत्वा पंजाब के मुख्यमंत्री बने। जिन दिनों वे मुख्यमंत्री थे उन दिनों पंजाब की राजनीतिक स्थिति अत्यंत विस्फोटक थी। उन दिनों मास्टर तारासिंह के नेतृत्व में स्वतंत्र पंजाब जोरों से चल रहा था। प्रांत में एक प्रकार की अराजकता मची हुई थी। कैरो ने अपने सुदृढ़ व्यक्तित्व और राजनीतिक दूरदर्शिता से आंदोलन का सामना किया और उनकी कूटनीति आंदोलन के मुख्य स्तंभ मास्टर तारा सिंह और संत फतह सिंह में फूट उत्पन्न करने में सफल हुई तथा आंदोलन छिन्न भिन्न हो गया। वे एक स्थिर और प्रभावशाली शासक के रूप में उभरकर सामने आए। उन्होंने अपने प्रदेश की आर्थिक अवस्था को विकसित करने का सर्वागीण प्रयास किया। उद्योग और कृषि दोनों ही क्षेत्रों में पंजाब में अभूतपूर्व उन्नति की। 1962 ई. में जब चीन ने भारत पर आक्रमण किया तो कैरो ने अपने प्रदेश से जन और धन से जैसी सहायता की वह अपने आप में एक इतिहास है।
इस प्रकार की महत्ता के बावजूद उन पर वैयक्तिक पक्षपात और भ्रष्टाचार के आरोप लगे और उन्हें 1964 ई. में मुख्यमंत्री पद का परित्याग करना पड़ा। उसके कुछ ही दिनों बाद 1965 के आरंभ में एक दिन जब वह मोटर कार द्वारा दिल्ली से वापस लौट रहे थे, मार्ग में कुछ लोगों ने उन्हें गोली मार दी और तत्काल उनकी मृत्यु हो गई।
निरुपमा राव
निरुपमा मेनन राव (जन्म 6 दिसम्बर 1950) भारतीय विदेश सेवा (आईएफएस) की एक अधिकारी हैं, जिन्होने 31 जुलाई 2009 से 31 जुलाई 2011 तक विदेश मंत्रालय में भारतीय विदेश सचिव के रूप में कार्य कर चुकी हैं। भारतीय विदेश सेवा का इस सर्वोच्च पद पर पहुँचने वाली चोकिला अय्यर के बाद वे दूसरी महिला हैं। वे 1 अगस्त 2011 से 5 नवम्बर 2013 तक संयुक्त राज्य अमेरिका में भारत की राजदूत रह चुकी हैं।
अपने करियर में वे कई पदों पर कार्य कर चुकी हैं जिनमे शामिल हैं - वॉशिंगटन में प्रेस मामलों की मंत्री, मास्को में मिशन की उप प्रमुख, विदेश मंत्रालय में संयुक्त सचिव (पूर्व एशिया), (बाहरी प्रचार) जिसने उन्हें विदेश मंत्रालय की पहली महिला प्रवक्ता बनाया, कार्मिक प्रमुख, पेरू और चीन की राजदूत और श्रीलंका की उच्चायुक्त.
निरुपमा राव का जन्म मलप्पुरम, केरल में मीमपाट थरवाड़ में हुआ था। उनके पिता सेना में थे। उन्होंने अपनी पढ़ाई बेंगलोर, पुणे, लखनऊ, कून्नूर जैसे विभिन्न शहरों से की। उन्होंने बेंगलोर के माउंट कारमेल कॉलेज से 1970 में अपना बीए (अंग्रेज़ी) ऑनर्स से किया था; जब यह कॉलेज मैसूर विश्वविद्यालय से संबद्ध था। बाद में, उन्होंने महाराष्ट्र में उस समय मराठवाड़ा विश्वविद्यालय के नाम से जाने जानेवाले विश्वविद्यालय से अंग्रेजी साहित्य में परास्नातक डिग्री प्राप्त की। उन्होने 1973 में अखिल भारतीय नागरिक सेवा परीक्षा में सर्वोच्च स्थान प्राप्त किया और भारतीय विदेश सेवा से जुड़ गईं।
निरुपमा राव ने भारतीय विदेश सेवा के 1973 बैच में सर्वोच्च स्थान प्राप्त किया था। भारत में अपना प्रशिक्षण पूर्ण करने के बाद उन्होंने सत्तर के दशक के मध्य में वियना (ऑस्ट्रिया) के भारतीय दूतावास में काम किया। उन्होंने 1981-83 तक श्रीलंका के भारतीय उच्चायोग में प्रथम सचिव के रूप में कार्य किया। विदेश मंत्रालय में अपने प्रारंभिक वर्षों के दौरान, उन्होंने भारत-चीन संबंधों पर विशेषज्ञता हासिल की और प्रधानमंत्री राजीव गांधी द्वारा दिसंबर 1988 में बीजिंग की अपनी ऐतिहासिक यात्रा के दौरान वे शिष्टमंडल की सदस्य भी रही थीं।
राव 1992-93 में हार्वर्ड विश्वविद्यालय में अंतरराष्ट्रीय मामलों के वेदरहेड केंद्र में एक सहयोगी (फेलो) थीं, जहां उन्होंने एशिया-प्रशांत क्षेत्र की सुरक्षा पर विशेषज्ञता हासिल की।
उन्होंने वाशिंगटन और मास्को के भारतीय दूतावासों में क्रमशः मंत्री और मिशन उप-प्रमुख के रूप में कार्य किया। पहली बार एक राजदूत के रूप में उन्हें 1995-1998 के बीच पेरू और बोलीविया की संयुक्त जिम्मेदारी दी गयी। 2001 में वे विदेश मंत्रालय की पहली महिला प्रवक्ता बनीं। 2004 में उन्हें भारत के उच्चायुक्त के रूप में श्रीलंका में नियुक्त किया गया। 2006 में वे चीन में भारत की पहली महिला राजदूत बनीं। 1 अगस्त 2009 को वे शिवशंकर मेनन की जगह भारत की विदेश सचिव बनीं।
21 दिसम्बर 2010 को भारत सरकार ने भारत के विदेश सचिव के रूप में निरुपमा राव के कार्यकाल को 31 जुलाई 2011 तक के लिए बढ़ा दिया।
उन्होने 'रेन राइजिंग' नामक एक कविता की किताब लिखी है। उनकी कविताओं का चीनी और रूसी भाषा में अनुवाद किया गया है।
रघुनन्दन भट्टाचार्य
रघुनन्दन भट्टाचार्य (15वीं-16वीं शती) बंगाल के विधि-ग्रन्थों के रचनाकारों में प्रमुख थे। इनका जन्म नवद्बीप में हुआ था। पिता का नाम था हरिहर। बंगाल के प्रख्यात निबन्धकार। इन्होने 'स्मृतितत्व' नाम से २८ निबन्ध, तीर्थयात्राविधि आदि प्रयोगग्रन्थ आदि लिखे। बंगीय़ निबन्धाकार जीमूतवाहन (१२वीं शताब्दी) रचित बिख्यात 'दाय़भाग' नामक ग्रन्थ की टीका रचना की। स्मृतिशास्त्र में पाण्डित्य के कारण समग्र भारतबर्ष में 'स्मार्त भट्टाचार्य' नाम से प्रसिद्ध हुए। बहुत से निबन्ध और आलोचना करके तात्कालिक बंगीय़ हिन्दुसमाज के सामाजिक और धर्मसंक्रान्त बिषय में निर्देश दिया। उनकी "स्मृतितत्व" के टीकाकारों में अष्टादश शताब्दी के बांगाली काशीराम बाचस्पति प्रसिद्ध हैं।
बसन्त कुमार विश्वास
युवा क्रांतिकारी व देशप्रेमी श्री बसंत कुमार बिस्वास (6 फ़रवरी 1895 - 11 मई 1915) बंगाल के प्रमुख क्रांतिकारी संगठन " युगान्तर " के सदस्य थे। उन्होंने अपनी जान पर खेल कर वायसराय होर्डिंग पर बम फेंका था और इस के फलस्वरूप उन्होंने 20 वर्ष की अल्पायु में ही देश पर अपनी जान न्योछावर कर दी।
इनका जन्म 6 फरवरी 1895 को बंगाल के नदिया जिले के पोड़ागाछा नामक स्थान पर हुआ था। उनके पिता का नाम मतिलाल बिश्वास था। नील विद्रोह का नेतृत्व करने वाले प्रधान नेता दिगम्बर बिश्वास उनके पूर्वज थे।
छात्रावस्था में श्रीरोदचन्द्र गांगुली उनके शिक्षक थे। मूलतः उनके ही प्रभाव में बसन्त विप्लवी बने। युगान्तर के अमरेन्द्रनाथ चट्टोपाध्याय के साथ बिश्वास का परिचय था। उन्हीं के कारण सन १९११ में रासबिहारी बोस के साथ "बिशे दास" के छद्मनाम से वे रासबिहार बोस के बृहद बिप्लव परिकल्पना को सफल करने के लिए उत्तर भारत चले गये।
वायसराय लोर्ड होर्डिंग की हत्या की योजना क्रांतिकारी रास बिहारी बोस ने बनायीं थी और बम फेंकने वालों में बसंत बिस्वास और मन्मथ बिस्वास प्रमुख थे। बसंत बिस्वास ने महिला का वेश धारण किया और 23 -दिसंबर, 1912 को, जब कलकत्ता से दिल्ली राजधानी परिवर्तन के समय वायसराय लोर्ड होर्डिंग समारोहपूर्वक दिल्ली में प्रवेश कर रहा था तब चांदनी चोक में उसके जुलूस पर बम फेंका, पर वह बच गया।
इस कांड में 26 -फ़रवरी, 1912 को ही बसंत को पुलिस ने पकड़ लिया। बसंत सहित अन्य क्रांतिकारियों पर 23 -मई, 1914 को "दिल्ली षड्यंत्र केस" या "दिल्ली-लाहोर षड्यंत्र केस" चलाया गया। बसंत को आजीवन कारावास की सजा हुई किन्तु दुष्ट अंग्रेज सरकार तो उन्हें फांसी देना चाहता था। इसीलिए उसने लाहोर हाईकोर्ट में अपील की और अंततः बसन्त बिस्वास को भाई बालमुकुन्द, अवध बिहारी व मास्टर अमीर चंद के साथ फांसी की सजा दी गयी। जबकि रास बिहारी बोस गिरफ़्तारी से बचते हुए १९१५ में जापान पहुँच गए।
11 मई 1915 को पंजाब की अम्बाला सेंट्रल जेल में इस युवा स्वतंत्रता सेनानी को मात्र 20 वर्ष की आयु में फांसी दे दी गयी। स्वतंत्रता संग्राम के दौरान अत्यधिक छोटी उम्र में शहीद होने वालों में से बसंत बिस्वास भी एक हैं।
उनकी स्मृति में मूड़ागाछ में उनके विद्यालय में एक स्मृतिस्तम्भ है जिसका उद्घाटन विप्लवी भूपेन्द्रनाथ दत्त ने किया था। विप्लवी रासबिहारी बोस ने अपने शिष्य बसन्त कुमार के नाम में जापान के टोक्यो में एक स्मृतिफलक स्थापित किया था।
लोकनाथ बल
लोकनाथ बल (8 मार्च 1908 - 4 सितम्बर 1964) भारत के स्वतंत्रता संग्राम के सेनानी थे। वे भी हमारे उन गुमनाम स्वतंत्रता सेनानियों में से हैं। वह मास्टर सूर्यसेन के सशस्त्र प्रतिरोधी बल के सदस्य थे और उसके बाद वह भारतीय राष्ट्रीय कांग्रेस से जुड़ गए। स्वतंत्रता प्राप्ति के बाद वह कलकत्ता कोर्पोरेशन में प्रशासनिक अधिकारी बन गए और मृत्युपर्यंत उस पद पर रहे। श्री लोकनाथ बल का जन्म बंगाल (आज का बंगलादेश) के चटगाँव जिले के धोल्रा गाँव में 8 मार्च 1908 को हुआ था। उनके पिता श्री प्राणकृष्ण बल थे। अंग्रेजों के अत्याचारों से भारतीय युवा मन बेचेन हो उठा था। इस समय में मास्टर सूर्य सेन ने क्रांति का बीड़ा उठा रखा था। वह जानते थे की धन व हथियारों की कमी के कारण वह अंग्रेजों से सीधे नहीं लड़ सकते इसीलिए उन्होंने साम्राज्यवादी सरकार के खिलाफ गुरिल्ला युद्ध शुरू किया। श्री लोकनाथ बल भी उनके साथ जुड़ गए। 18-अप्रैल-1930 को जब मास्टर सूर्य सेन ने प्रसिद्ध चटगाँव शस्त्रागार पर हमला किया तब श्री लोकनाथ बल भी उनके दल के प्रमुख सदस्य थे। 22-अप्रैल-1930 को उनकी दोबारा ब्रिटिश सेना और ब्रिटिश पुलिस से मुठभेड़ हुई। इस गोलीबारी में श्री लोकनाथ जी के छोटे भाई श्री हरिगोपाल बल (तेग्र) के साथ-साथ 11 क्रांतिकारी शहीद हो गए। श्री लोकनाथ जी किसी तरह बचकर निकले और फ़्रांसिसी क्षेत्र चंद्रनगर पहुँच गए। लेकिन दुर्भाग्य से 1-सितम्बर-1930 को अंग्रेज पुलिस से हुई मुठभेड़ में उनके साथी श्री जीवन घोषाल शहीद हो गए और उन्हें गिरफ्तार कर लिया गया। उन पर केस चला और 1-मार्च-1932 को उन्हें आजीवन देश निकले (कालापानी) की सजा दी गयी और उन्हें अंदमान-निकोबार की सेल्युलर जेल में भेज दिया गया। 1946 में वहां से रिहा होने के बाद वह पहले श्री एम्.एन.राय की रेडिकल डेमोक्रटिक पार्टी से जुड़े और बाद में वह भारतीय राष्ट्रीय कांग्रेस में शामिल हो गए।
श्री लोकनाथ बल 1-मई, 1952 से लेकर 19-जुलाई, 1962 तक कलकत्ता कोर्पोरेशन के द्वितीय डिप्टी कमिश्नर के पद पर रहे और 20-जुलाई-1962 को इसके प्रथम डिप्टी कमिश्नर बन गए। इसी पद पर रहते हुए 4-सितम्बर-1964 को कलकत्ता में उनका देहावसान हो गया।